**ZMLUVA O POSKYTNUTÍ FINANČNÉHO PRÍSPEVKU č. 96/2022**

uzatvorená podľa § 51 zákona č. 40/1964 Zb. Občiansky zákonník v znení neskorších predpisov(ďalej len „Občiansky zákonník“) a v súlade s ustanovením § 33 zákona č. 34/2002 Z.z. o nadáciách a o zmene a doplnení niektorých zákonov v znení neskorších predpisov (ďalej len „zákon o nadáciách“)

**Poskytovateľ finančného príspevku**

Názov : Nadácia Košického samosprávneho kraja Sídlo: Námestie Maratónu mieru 68/1, 042 66 Košice Zastúpený : Ing. Vladimír Pauco, správca IČO : 53329333 DIČ : 2121432577 Zapísaná v registri nadácií vedenom Ministerstvom vnútra pod registračným číslom : 203/Na-2002/1233 Bankové spojenie : Slovenská sporiteľňa, a.s. IBAN : SK49 0900 0000 0051 7080 1401

( ďalej len ako „poskytovateľ“ )

**Príjemca finančného príspevku**

Meno a priezvisko : L.S

Rodné číslo:

Dátum narodenia :

Trvale bytom : Kráľovský Chlmec

Zastúpený :

Meno a priezvisko, titul : B.S.

Rodné číslo:

Dátum narodenia:

Trvale bytom : Kráľovský Chlmec

( ďalej len ako „príjemca“ )

( spoločne označení ďalej len ako „zmluvné strany“ )

**Čl. I.**

**PREDMET ZMLUVY**

1. Predmetom tejto zmluvy je poskytnutie finančného príspevku v celkovej výške 60 Eur, slovom deväťdesiat eur ( ďalej len „príspevok“ ) na podporu verejnoprospešného účelu pre príjemcu v súlade s článkom III. Nadačnej listiny v znení jej platného dodatku.
2. Poskytovateľ touto zmluvou poskytuje príjemcovi príspevok uvedený v článku I. v bode 1 tejto zmluvy, a to na účel použitia, ktorý je špecifikovaný v čl. II. v bode 1 tejto zmluvy.

**Čl. II.**

**ÚČEL POUŽITIA FINANČNÉHO PRÍSPEVKU, SPÔSOB POSKYTNUTIA**

**FINANČNÉHO PRÍSPEVKU, PREUKÁZANIE ÚČELU POSKYTNUTIA**

**FINANČNÉHO PRÍSPEVKU**

1. Príspevok poskytnutý na základe zmluvy je príjemca oprávnený použiť na: Zaplatenie denného letného tábora pod názvom Tri Di Art od 08.08.2022 do 12.08.2022 organizovaným Kultúrnym centrom Medzibodrožia a Použia so sídlom Boľská 41, 077 01 Kráľovský Chlmec v spolupráci s Košickým samosprávnym krajom.
2. Poskytovateľ prevedie príspevok priamo na bankový účet subjektu uvedeného v Čl. II bode 1 tejto zmluvy. Bankové spojenie: Štátna pokladnica, IBAN: SK97 8180 0000 0070 0024 5544; do správy pre príjemcu: ..................................... do 15 pracovných dní po podpísaní zmluvy oboma zmluvnými stranami.
3. Údaje o subjekte uvedenom v Čl. II bode 1 tejto zmluvy je povinný príjemca oznámiť poskytovateľovi pred uzatvorením tejto zmluvy na základe záväznej prihlášky na prímestský tábor. Za správnosť údajov poskytnutých podľa prvej vety zodpovedá výlučne príjemca.
4. Príjemca príspevok podľa tejto zmluvy prijíma a zaväzuje sa príspevok použiť len na účel špecifikovaný v bode 1. tohto článku zmluvy.
5. Príjemca sa zaväzuje v lehote najneskôr do 5 dní od výzvy poskytovateľa preukázať použitie príspevku, resp. umožniť poskytovateľovi kontrolu príslušných dokladov osvedčujúcich použitie príspevku. Použitie príspevku na stanovený účel príjemca preukáže kópiami účtovných dokladov (pokladničný doklad, faktúra, potvrdenie o bankovom prevode a pod.), prípadne potvrdením o návšteve/ absolvovaní krúžku.
6. Príjemca vyhlasuje, že všetky informácie, vyhlásenia, údaje a dokumenty, ktoré predložil alebo poskytol poskytovateľovi v súvislosti s poskytnutím príspevku, sú pravdivé, presné a úplné.
7. Všetky písomnosti vrátane tých, ktoré vyvolávajú právne účinky, budú medzi zmluvnými stranami zabezpečované listami doručenými poštou alebo osobne na adresy uvedené v záhlaví zmluvy. Ak bola písomnosť zasielaná poštou, považuje sa za doručenú dňom, v ktorom ho adresát prevzal alebo odmietol prevziať, alebo na tretí deň od uloženia zásielky na pošte, i keď sa adresát o tom nedozvedel. Ak bola písomnosť doručená osobne považuje sa za doručenú dňom prevzatia.

**Čl. III.**

**SANKCIE ZA NEDODRŽANIE ZMLUVNÝCH PODMIENOK**

1. Poskytovateľ je oprávnený odstúpiť od zmluvy v prípade, ak príjemca nedodrží podmienky uvedené v článku II. tejto zmluvy. Príjemca je tak povinný poskytnutý príspevok bezodkladne vrátiť poskytovateľovi, najneskôr však do 7 dní po doručení písomného prejavu vôle poskytovateľa od zmluvy odstúpiť, ak v článku III. bodu 2 alebo bodu 3 zmluvy nie je ustanovené inak.
2. Poskytovateľ je oprávnený odstúpiť od zmluvy v prípade nepravdivosti, nepresnosti alebo neúplnosti ktoréhokoľvek vyhlásenia príjemcu uvedeného v článku II. bodu 5 zmluvy.
3. Ak príjemca použije príspevok v rozpore s účelom uvedeným v zmluve alebo nesplní povinnosť v súlade s článkom II. bod 4, najmä nedodrží lehotu na preukázanie použitia finančného príspevku alebo nepreukáže využitie príspevku na v zmluve dohodnutý účel alebo nedodrží pravidlá vyúčtovania alebo neumožní poskytovateľovi kontrolu príslušných dokladov osvedčujúcich použitie príspevku, je príjemca povinný príspevok vrátiť na účet poskytovateľa do 7 dní odo dňa doručenia písomnej výzvy poskytovateľa, najneskôr však do 7 dní odo dňa uplynutia lehoty na preukázanie použitia príspevku upravenej v článku II. bod 4.
4. Poskytovateľ je v prípadoch uvedených v článku III. bodu 1, bodu 2 a bodu 3 zmluvy oprávnený požadovať, aby mu boli vrátené všetky doteraz nevyúčtované finančné prostriedky, ktoré boli príjemcovi poskytnuté, a veci z týchto prostriedkov zakúpené.
5. V prípade omeškania príjemcu s vrátením príspevku, resp. omeškania príjemcu s vrátením časti príspevku, je príjemca povinný zaplatiť poskytovateľovi zmluvnú pokutu vo výške 0,05 % z dlžnej sumy za každý deň omeškania.
6. Úhrada zmluvnej pokuty nemá vplyv na povinnosť príjemcu zaplatiť poskytovateľovi úroky z omeškania.

**Čl. IV.**

**ZÁVEREČNÉ USTANOVENIA**

1. Ostatné práva a povinnosti zmluvných strán sa riadia príslušnými platnými právnymi

predpismi Slovenskej republiky, najmä Občianskym zákonníkom.

1. Zmluvné strany vyhlasujú, že si zmluvu riadne prečítali, jej obsahu porozumeli, a že túto zmluvu uzatvárajú na základe ich slobodnej, vážnej, určitej a zrozumiteľnej vôle, že zmluva nebola uzatvorená pod nátlakom, v tiesni ani za nápadne nevýhodných podmienok, pričom zmluvné strany svoj bezvýhradný súhlas s celým obsahom zmluvy potvrdzujú svojim vlastnoručným podpisom.
2. Zmluva sa vyhotovuje v troch exemplároch, z ktorých dva exempláre obdrží poskytovateľ a jeden exemplár príjemca.
3. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle poskytovateľa.

V Košiciach, dňa 30.06.2022 V Kráľovskom Chlmci, dňa 30.06 2022

............................................................ ....................................................

Poskytovateľ Príjemca